Radial ifi VB – 4. nap
A mai napon csak Héjj Viki folytatta remek szereplését!
 
A mai nap úgy kezdődött, mint egy normális versenyen. Napsütés és szél. Ilyen még nem volt, egyből mehettünk is ki a pályára. A meglepetés csak eddig tartott. Szél eláll két óra halasztás.
És bármi hihetetlen egyik pillanatról a másikra ideális vitorlázó idő kerekedett. 12-15 csomós DNY-i szélben rajtolt az első futam.  
A taktika az előző naphoz volt hasonló. Rajt után mindenképpen a jobb oldalt kellett erőltetni. Ezt fiaink is tudták, csak nem mindig sikerült maradéktalanul megvalósítani az elgondolásaikat. A mai nap csak annyiban különbözött az előzőtől, hogy a szélváltások sokkal kisebbek voltak. Nehezebb volt észlelni és reagálni rájuk. 
A második futamtól kezdve lassan gyengült a szél, és harmadikat már csak rövidítve lehetett befuttatni. 
Sajnos sok emlékezetes eredmény nem született a fiú pályán. Peti tudott egy 20-on belülit menni, de semmi több.
A lányoknál viszont Viki folytatta a remek menetelését, és a 18. helyen várja a folytatást.
Ma véget értek a selejtezők, és holnaptól már az arany, ezüst, bronz csoportban lehet bizonyítani. 
A fiúk eredményéről még nem tudok konkrétumokat írni, mert a mai eredmények még nem voltak elérhetőek.

